Justiniano I
Justinian I (latino: Flavius Petrus Sabbatius Iustinianus Augustus, greco: Φλάβιος Φλάβιος Πέτρος Σαββάτιος |ουστινιανός Flávios Pétros Sabbátios Ioustinianós) (c. 482 - ), traditionalmente cognite como Justiniano le Grande e alsi Sancte Justiniano le Grande in le Ecclesia orthodoxe, era le Imperator byzantin de 527 a 565.

In su regno Justiniano tentava a reviver le grandor del imperio e reconquirer le perdite Imperio Roman Occidental. Su dominio constitue un epocha distincte in le historia del imperio e su regno es marcate per le ambitiose, ma solmente partialmente realisate, renovatio imperii o "restoration del imperio".

A causa de su activitates de restoration, Justinian ha essite appellate le "ultime romano" in historiographia moderne. Iste ambition includeva le reprisa partial del territorios del defuncte Imperio Roman Occidental.

Su general Belisario celeremente conquireva le regno vandale in Africa nord. Postea Belisario, Narses, e altere generales conquireva le regno ostrogothic, restorante Dalmatia, Sicilia, e Italia al imperio post plus que un medie seculo sub le domino del ostrogothos. Le prefecto praetorian Liberius reclamava le sud del peninsula Iberian pro establir le provincia de Espania. Lor campanias re-establiva control Roman super le Mediterraneo occidental, accrescente le fisco del imperio per plus que un million solidi annualmente. In su regno, Justiniano etiam superava le Tzani, un populo al costa oriental del Mar Nigre que nunquam ante era sub le dominio roman.

Un aspecto mesme plus resonante de su legato era le rescriber uniforme le lege roman, le Corpus Juris Civilis, que es ancora le base del systema legal in multe statos moderne.  Su regno alsi marcava un inflorescentia del cultura byzantine, e su programma de construction creava tal edificio magnificente como le ecclesia de Hagia Sophia.

Referentias